Iran Human Rights

Iran Human Rights, "ארגון זכויות האדם האיראני", IHR, (בפרסית: سازمان حقوق بشر ایران) הוא ארגון זכויות האדם שמתמקד בזכויות האדם באיראן. הארגון נוסד בשנת 2005, זהו ארגון בלתי ממשלתי, לא מפלגתי ובלתי תלוי פוליטית שבסיסו באוסלו, נורווגיה ונמצא בקשר עם פעילים רבים באיראן ועם ארגונים אחרים לזכויות אדם. פעיל זכויות האדם ומדען המוח מחמוד אמירי-מוגדאם הוא המייסד והדובר הבינלאומי של הארגון.<ref name="Iran Human Rights"></ref>

הארגון מתמקד בביטול עונש המוות באיראן, תמיכה בפעילי זכויות אדם, העצמת החברה האזרחית וקידום כל זכויות האדם לכלל האזרחים באיראן. בנוסף הארגון מרכז מידע ומדווח על הפרות של זכויות אדם במדינה. IHR מפרסם מדי שבוע מגזין משפטי בשפה הפרסית בשם "Hoghooghe Ma", ("זכויותינו"), ומשדר תוכנית טלוויזיה בשם "Edam Bas Ast", ("די להוצאות להורג").

== ביטול עונש המוות באיראן ==
ארגון זכויות אדם האיראני הוא אחת הארגונים הלא ממשלתיים הפועלים לביטול עונש המוות באיראן. מאז שנת 2008 הארגון מפרסם דוחות שנתיים על עונשי מוות באיראן.<ref name="Iran Human Rights Reports"></ref> תודות לרשת הפעילים הרחבה שלו בתוך איראן, הארגון מקבל דיווחים על מקרי עונש מוות שבוצעו בחשאי או על מקרים שלא הוכרזו על ידי התקשורת הרשמית באיראן.<ref name="Iran: Secret or unannounced executions in 2017"></ref> מלבד דיווח ומעקב אחר מגמות עונש המוות, הארגון עובד עם התקשורת הבינלאומית כדי ליצור מודעות לגבי מצב עונש המוות באיראן.<ref name="Iran's easing of drug laws could halt execution of 5,000 prisoners"></ref><ref name="Iran executes juvenile offender for male rape after 'torturing him into confession'"></ref>

הארגון נבחר כחבר בוועדת ההיגוי של הקואליציה העולמית נגד עונש מוות .<ref name="World Coalition Against the Death Penalty"></ref>

=== מקרים ===
נוויד אפכארי: במקרה של המתאבק והמפגין בן ה-27, נוויד אפכארי, הארגון פרסם את מסמכי בית המשפט ואת הפרות הזכויות שבוצעו נגד נוויד ואחיו בכל שלב של מעצרם וההליכים המשפטיים.<ref name="Protester Navid Afkari Sentenced to Death after Confessing Under Torture"></ref> עורך דין בו בחרו התפטר לאחר שקיבל איומים מהרשות השופטת והוחלף על ידי עורכי דין ממונים. בהקלטות ממשפטו שפורסמו על ידי IHR, ניתן לשמוע את נאוויד מתגונן ודורש לראות את צילומי הטלוויזיה במעגל סגור המשמשים כראיה נגדו.<ref name="Voice recording of Navid Afkari in Court"></ref> האחים אמרו שהחוקרים עינו אותם ואיימו כי יפגעו משפחתם כדי לאלץ אותם להודות בטענות שהם כינו שקרים. ב-1 בספטמבר 2020, IHR דחה את טענות הרשות השופטת האיראנית לאחר שמסמכי בית המשפט והראיות פורסמו בשנית<ref name="IHR Denounces Iranian Judiciary’s Denial of Torture and Injustice"></ref>

== פעילי זכויות אדם ==
IHR מפרסם דו"ח שנתי על מצבם של פעילי זכויות אדם באיראן. בדו"ח 2019/2020, IHR הדגיש את מצבם של 53 פעילי זכויות אדם שנשפטו בסך הכל לכמעט 400 שנות מאסר ו-787 מלקות.<ref name="IHR Human Rights Defenders Report"></ref> במאמר לציון יום זכויות האדם הבינלאומי כתב מחמוד אמירי-מוגדאם על מצבם של מגיני זכויות אדם באיראן: "התעלמות מענייני זכויות אדם אינה עוד פתרון בר קיימא. הגיע הזמן לקרוא למדינות דמוקרטיות לתת עדיפות למדיניות חוץ המבוססת על זכויות אדם. לא רק בגלל הערכים והעקרונות שהם הבסיס למערכת הזכויות שלנו אלא בגלל שלא ניתן להשיג שלום ויציבות ברי קיימא ללא זכויות אדם."<ref name="It’s time for a human rights based foreign policy with Iran"></ref>

== ניטור מחאות ==
=== בית הדין אבאן ===
ביום השנה להפגנות האיראניות 2019–2020, IHR הצטרף לצדק לאיראן ול-ECPM כדי להקים בית דין בינלאומי עממי<ref name="Aban Tribunal"></ref> (International People's Tribunal בית הדין "אבאן", בהתייחס לחודש אבאן האיראני בו התרחש דיכוי ההפגנות באיראן בסוף שנת 2019) . בית הדין הוקם במטרה לחקור מעשי זוועה שבוצעו במהלך ובעקבותיהן של ההפגנות הארציות בנובמבר 2019 למען משפחות הקורבנות.<ref name="Aban Tribunal established to investigate atrocities"></ref> על הקמתו אמר מנהל IHR מחמוד אמירי-מוגדאם : "הקמת בית הדין הזה היא דחופה והכרחית. כשהקהילה הבינלאומית מעלימה עין מזוועות כאלה, למי שיודע מה קרה מוטלת אחריות מוסרית להביא לצדק ואחריות".

=== הפגנות מהסא אמיני ===
בשנת 2022 פרצו הפגנות מהסא אמיני בעקבות זעם ציבורי על מותה של מהסא אמיני בת ה-22 במהלך מעצרה במשטרה. היא נעצרה על ידי המשטרה הדתית האסלאמית, המשטרה הפוליטית והמוסרית של איראן, בגין הפרת קוד הלבוש הנוקשה של הרפובליקה האסלאמית. ההפגנות התפתחו בהמשך לדרישות רחבות יותר - הענקת זכויות לנשים, ביטול חוקי דת ודרישה לקדם דמוקרטיה באיראן. IHR עקב ברציפות אחר אלימות ממשלתית ודיווח עליהן במהלך ההפגנות. עד 5 בנובמבר 2022 נהרגו 304 מפגינים.<ref></ref> ונכון ל-5 בדצמבר הרגו המשטרה וכוחות ביטחון אחרים לפחות 448 מפגינים, בהם 60 קטינים.

== מגזין ==
הארגון מפרסם מדי שבוע מגזין משפטי בשפה הפרסית בשם "Hoghooghe Ma", בתרגום ל"זכויותינו". כל מהדורה מדגישה נושא מסוים.<ref name="Hoghooghe Ma"></ref>

== תוכנית טלוויזיה ==
IHR משדרת תוכנית טלוויזיה בשפה הפרסית בשם "Edam Bas Ast", ("די להוצאות להורג").<ref name="Edam Bas Ast"></ref>

== ראו גם ==
* זכויות האדם באיראן
* ארגוני זכויות האדם

==קישורים חיצוניים==
* 

== הערות שוליים ==

קטגוריה:ארגוני זכויות האדם
קטגוריה:ארגונים בין-לאומיים לא-ממשלתיים